Блажэ Конэскі

**Бла́жэ Ко́нэскі** (; 19 сьнежня 1921, вёска Нэбрэгава блізу Прылепу, Каралеўства сэрбаў, харватаў і славенцаў (цяпер у Македоніі) — 7 сьнежня 1993, Скоп’е, Рэспубліка Македонія) — стваральнік і адзін з кадыфікатараў сучаснай літаратурнай македонскай мовы, выбітны літаратурны, культурны і грамадзкі дзеяч, паэт, празаік, эсэіст, гісторык літаратуры, лінгвіст, перакладчык і прафэсар на філязофскім факультэце ўнівэрсытэту ў Скоп’і.

## Біяграфія
Сярэднюю школу скончыў у Прылепе, у 1934—1939 гадох наведваў вышэйшую гімназію ў Крагуеўцы (Сэрбія). У часе навучаньня пачаў выдаваць першыя вершы.

У 1939 годзе паступіў на мэдыцынскі факультэт унівэрсытэту ў Бялградзе (пад імем «*Благое Коневіч*»), але праз год перавёўся на філязофскі факультэт. Пасьля капітуляцыі Каралеўства Югаславіі давучваўся ва ўнівэрсытэце ў Сафіі (пад імем *Благой Конеў*).

Уваходзіў у склад камісіі па стварэньні літаратурнай македонскай мовы. Зьяўляецца аўтарам правапісу македонскай мовы, рэдактарам «Слоўніка македонскай мовы». Заснавальнік аддзяленьня македаністыкі ва ўнівэрсытэце ў Скоп’і. З 1958 да 1960 году быў рэктарам унівэрсытэту. З 1967 году — сябра Македонскай акадэміі навук і мастацтваў, да 1975 году — яе прэзыдэнт.

Быў рэдактарам літаратурных часопісаў *«Нов ден»* («Новы дзень») і *«Македонски јазик»* («Македонская мова»).

## Літаратурная дзейнасьць
Блажэ Конэскі — ключавая постаць у разьвіцьці македонскай мовы. Быў сябрам акадэміяў навук у Загрэбе, Сараеве, Бялградзе, Чыкага, Лодзі, ганаровы доктар унівэрсытэтаў Чыкага, Кракава і Скоп’я. Ягоныя творы перакладзеныя на сэрбскую, славенскую, альбанскую, турэцкую, вугорскую, францускую, расейскую, італьянскую, грэцкую, польскую, румынскую, нямецкую і ангельскую мовы.

## Бібліяграфія
* *Земјата и љубовта* (паэзія, 1948)
* *Македонски правопис со правописен речник* (1950)
* *Граматика на македонскиот литературен јазик* (першы том, 1952)
* *За македонскиот литературен јазик* (1952)
* *Песни* (1953)
* *Граматика на македонскиот литературен јазик* (другі том, 1954)
* *Везилка* (паэзія, 1955)
* *Лозје* (кароткія апавяданьні, 1955)
* *Речник на македонскиот јазик* (1961)
* *Песни* (1963),
* *Историја на македонскиот јазик* (1965)
* *Речник на македонскиот јазик* (1965, 1966)
* *Стерна* (паэзія, 1966)
* *Ракување* (1969)
* *Јазикот на македонската народна поезија* (1971)
* *Беседи и огледи* (1972)
* *Записи* (паэзія, 1974)
* *Стари и нови песни* (1979)
* *Места и мигови* (паэзія, 1981)
* *Чешмите* (паэзія, 1984)
* *Македонскиот 19. век, јазични и книжевно-историски прилози* (1986)
* *Ликови и теми* (эсэ, 1987)
* *Послание* (паэзія, 1987)
* *Тиквешки зборник* (1987)
* *Средба во рајот* (паэзія, 1988)
* *Црква* (паэзія, 1988)
* *Дневник по многу години* (проза, 1988)
* *Златоврв* (паэзія, 1989)
* *Поезија* (Константин Миладинов), читање на Блаже Конески (1989)
* *Сеизмограф* (паэзія, 1989)
* *Македонски места и теми* (эсэ, 1991),
* *Небесна река* (1991),
* *Светот на легендатата и песната* (1993),
* *Црн овен* (паэзія, 1993)

## Беларускія пераклады
Паасобныя вершы на беларускую мову пераклалі Алесь Каско, Лявон Баршчэўскі.

## Крыніцы

Катэгорыя:Паўночнамакедонскія літаратары
Катэгорыя:Паўночнамакедонскія навукоўцы
Катэгорыя:Нарадзіліся 19 сьнежня
Катэгорыя:Нарадзіліся ў 1921 годзе
Катэгорыя:Памерлі 7 сьнежня
Катэгорыя:Памерлі ў 1993 годзе